pro kabaddi league 2019: patna pirates beat puneri paltan
పట్నాని మళ్లీ గెలిపించిన పర్దీప్ నర్వాల్
ప్లేఆఫ్ రేసులో నిలవాలంటే తప్పక గెలవాల్సిన మ్యాచ్‌లో పట్నా పైరేట్స్ అలవోక విజయాన్ని అందుకుంది. మరోవైపు 9వ పరాజయాన్ని చవిచూసిన పుణె.. ప్లేఆఫ్ ఆశల్ని సంక్లిష్టం చేసుకుంది.
Samayam Telugu | Updated:
Sep 15, 2019, 11:56PM IST
హైలైట్స్
ప్రొ కబడ్డీ లీగ్‌లో మళ్లీ పుంజుకున్న పట్నా పైరేట్స్
ఒంటిచేత్తో జట్టుని గెలిపిస్తున్న స్టార్ రైడర్ పర్దీప్ నర్వాల్
ప్లేఆఫ్ ఆశల్ని సంక్లిష్టం చేసుకున్న పుణెరి పల్టాన్
మరో మ్యాచ్‌లో గుజరాత్‌పై దబాంగ్ ఢిల్లీ గెలుపు
ప్రొ కబడ్డీ లీగ్ ఏడో సీజన్‌లో పట్నా పైరేట్స్ జోరందుకుంది. పుణె వేదికగా ఆదివారం రాత్రి పుణెరి పల్టాన్‌తో జరిగిన మ్యాచ్‌లో స్టార్ రైడర్ పర్దీప్ నర్వాల్ 18 పాయింట్లు సాధించడంతో పట్నా పైరేట్స్ 55-33 తేడాతో అలవోక విజయాన్ని అందుకుంది. దీంతో.. ఆరో విజయంతో పట్నా.. 8వ స్థానానికి ఎగబాకగా.. 9వ పరాజయంతో పుణెరి పదో స్థానానికి పరిమితమైంది.
ఇటీవల మళ్లీ ఫామ్ అందుకున్న పర్దీప్ నర్వాల్ ఈరోజు పుణెరిపైనా తిరుగులేని ప్రదర్శనని కనబర్చాడు. మ్యాచ్‌లో 24 సార్లు రైడ్‌కి వెళ్లిన ప్రదీప్.. ఏకంగా 18 పాయింట్లని టీమ్‌కి అందించాడు. అతనికి డిఫెండర్ నీరజ్ కుమార్ 11 పాయింట్లతో సహకారం అందించడంతో మ్యాచ్‌లో పట్నా పైరేట్స్‌కి ఎదురులేకుండా పోయింది.